วันนี้มีโอกาสได้แวะเวียนมา โครงการต้นซุง อะเวนิว แถวเลียบด่วน เลยลองเดินหาร้านใหม่ ลองกาแฟ สักแก้ว เดินเข้ามาในโครงการลึกเหมือนกันนะค่ะ ร้านอยู่ขวามือ ชื่อร้าน เอส คาเฟ่ หรือ H Coffee บรรยากาศร้านน่านั่งมากค่ะ สบายๆ มีร่มไม้ ชายคาร่มรื่น ต้องขอลองสักหน่อยแล้วว 
ร้านมี 2 โซนนะค่ะ มีแบบแอร์ และ นั่งชิลๆ ข้างนอกค่ะ เลือกนั่งข้างนอก เพราะมาเย็นล่ะค่ะ ประมาณ หกโมง ดูสีท้องฟ้าเปลี่ยนสี ช่างเข้ากับบรรยากาศจริงๆ  สั่งเป็น โกโก้ และ พีซ อิตาเลี่ยนโซดา มาทาน 
โกโก้ รสชาติเข้มข้นนะค่ะ อร่อย หวานไม่มาก ถือว่าคุณภาพโอเคเลยค่ะ
ส่วน พีซ อิตาเลี่ยน โซดา ดูสีขาว ไม่รู้จะอร่อยหรือเปล่า ชิมคำแรกต้องบอกเลยค่ะว่าอร่อย รสชาติเปรี้ยว จี๊ด ซ่าส์ อร่อยมากๆ ต้องบอกว่าไม่ผิดหวัง
ราคาก็ปกตินะค่ะ เหมือนร้านกาแฟทั่วไป แก้วละ 60 ขึ้นไปค่ะ 
ไม่ใช่มีเฉพาะเครื่องดื่มอย่างเดียวนะค่ะ ขนมเค้กหน้าตาน่าทานก็มีค่ะ เดี๋ยวคราวหน้าจะมาลองใหม่ คราวนี้ ขอตัวกลับบ้านก่อนค่ะ 